LidanRubinov/Halacha-QA huggingface dataset:
שאלה: אמונת חכמים: לרב, אני חוזר בתשובה ולאחרונה התחלתי לקרא ספר על התמודדות יהודים שומרי מצוות במהלך השואה. נדהמתי לגלות כיצד יהודים מסרו נפשם על מצוות דאורייתא ואף על מצוות דרבנן. ועלתה בי תמיהה, למה גם בשעה כה קשה בחרו יהודים לסכן עצמם בקיום מצווה שהיא לא מהתורה? ובאופן כללי מדוע אנו היהודים מחשיבים את מצוות החכמים כמו מצוות דאורייתא? האין הם אמורים להיות פחות מהם? ועוד למה ממשיכים לקיים מצוות דרבנן שכבר לא כ"כ שייכות לזמן הזמן הזה כמו איסור רפואה משום שחיקת סממנים וכאלה? אשמח שתחזק אותי -גלבוע-
תשובה: שאלת שאלה נפלאה. רבי אלחנן וסרמן הי"ד, בספרו "קובץ שיעורים" (ח"ב, קונטרס דברי סופרים) מסביר את שורש החיוב שלנו במצוות דרבנן, בכך שנתברר לנו שזהו רצון ה. למרות שלא כתוב במפורש בתורה מצוות אלה, ברור שרצון הוא הוא שנקיים אותם, לפיכך נתן כח ביד החכמים לגלות לנו אותם (אמנם, מאחר והתורה טרחה לפרט ולהקדיש פסוקים למצוות דאורייתא ואילו את מצוות דרבנן היא השאירה להשמיע לנו בידי חכמים - יש להם קולא מסוימת, לדוגמא במקום ספק). הוא מסביר שם דבר נפלא. לכאורה בלעם הוא דוגמא למופת ליראת שמים. הוא מכריז בפה מלא: "אם יתן לי בלק מלא ביתו כסף וזהב לא אוכל לעבר את פי ה  אלהי לעשות קטנה או גדולה". הוא יוצא רק כשהוא מקבל אישור מה. למה אם כן בלעם נחשב לרשע שאין לו חלק לעולם הבא? התשובה לכך היא שאמנם בלעם שמר את המצוות הכתובות, את "פי ה ". אבל הוא לא שמר את "רצון ה ". הרי היה ברור לו שרצון ה  הוא לא לקלל את עם ישראל, שה  בחר בו מכל העמים ואוהב ומחבב אותו. ניתן להוסיף על דברי ה"קובץ שיעורים" שהניגוד לבלעם נמצא מיד אחר כך. פינחס רואה את זמרי בועל נכרית, והרי ההלכה היא שאין עונש בכך. אמנם "קנאים פוגעים בו", אולם זו "הלכה שאין מורין". לפינחס ברור מה רצון ה, ובמסירות נפש (שהרי על פי הדין היה מותר לזמרי להרוג את פנחס כהגנה עצמית, מדין "רודף") הולך ומקיים את רצון ה. בעצם כשאנחנו מקפידים לקיים גם את מצוות דרבנן - אנחנו מראים דבר עצום. אנחנו לא מקיימים את המצוות רק בתור קיום יבש של החוקים הכתובים. אנחנו אוהבים את ה  וחפצים בעשיית רצונו, ולכן אפילו אם זה לא מפורש בפסוקים - אנחנו רוצים להדבק ברצונו ואפילו להרחיב את המצווה ולעשות לנו גדרות שלא נעבור עליה, כל זה מאהבה ורצון לעשות נחת רוח לבוראנו! ולשון כזאת מצאנו בגמרא שאומרת: "חביבין דברי סופרים יותר מיינה של תורה". גם צריך להבין שדברי חכמים אינם רק גדר שמא האדם יתקרב לעבירה, אלא חכמים מגלים לנו שבעצם יש גם בדבר הקרוב לעבירה איזה טעם ומעט חטא. וכך כותב הרב קוק (מוסר אביך א, ה ): "ענין סייגות ( גדרות ההרחקה) התורה אינו מצד עצם ההבאה לעבירה, רק שכמו שהעבירה רעה בענינה כמו-כן כל העניינים שמקושרים בה בקשר עילה ועלול ( גורם וסיבה) רעים בעניינם וכדאי לפרוש מהם מאד". יש פעמים שנראה שהטעם שנתנו ח לא קיים כיום, אך מקובלנו שכשח גזרו גזירה היתה להם בזה סיבה חיצונית וסיבה פנימית, והם גילו לנו רק את הסיבה החיצונית. לכן אף שנראה שהסיבה החיצונית לא שייכת כיום - משום הסיבה הפנימית עדיין צריך להמשיך לקיים את הגזירה.
שאלה: שירות לאומי.: אני עכשיו נמצאת בשירות לאומי והתארחתי בשבת אצל משפחה שיש להם בן ממש חמוד אבל לא הכי דתי( אם בכלל- אני לא יודעת ) ואני ממש מתלבטת מה לעשות. מצד אחד אני יודעת שהוא לא הכי מתאים לי בגלל הרמה הדתית ומצד שני ממש בא לי לנסות לצאת איתו יש לציין שבשנת השירות ממש התדרדרתי ברמה הדתית שלי. זה מתבטא בזה שפחות אכפת לי לשמור מצוות ולהתפלל בבוקר ואולי בגלל זה נובע הרצון אצלי לצאת איתו כי בא לי לנסות דברים חדשים שלא יצא לי קודם ( חברה שלי מהשירות אמרה לי לנסות לצאת איתו ומקסימום אני יראה ויבין שזה לא בשבילי ) אני מאוד מבולבלת עכשיו. אודה אם תעזרו לי נ.ב לפני בערך 3 חודשים שלחתי שאלה באתר לצוות רבני ישיבת רמת גן בנושא אמונה ועדיין לא קיבלתי תשובה. אולי אתה יודע למה?? מראש!!!
תשובה: אם הוא אינו ירא שמים, אל תצאי איתו אלא המתיני לאדם שקשור בתורה ובירא"ש. צריך להתרומם מעלה ולא להתדרדר מטה. בנתיים השקיעי בעצמך ובני את מה שנחרב במהלך השירות הלאומי, ע"י שיעורים במקום מסודר שיבנה את עולמך, ותפילה מעומק הלב לרבש"ע. בהצלחה
שאלה: התקרבות לדת: בזמן האחרון אני מרגישה קרובה לדת.אני התחלתי לקבל על עצמי דברים שלא הייתי מאמינה אני הולכת לבית כנסת בשישי בערב אומרת קריאת שמע על המיטה ומתרכזת יותר בתפילת שחרית. יש לי צורך להתקרב לדת מכל הבחינות אני שומעת מזמורים ואני מתקרבת הדת מתחילה למשוך אותי אליה. הייתי רוצה להיות דתייה יותר להיות קרובה יותר לקב"ה,נגיד חולצת שלושת רבע וחצאיות ארוכות אני לא יכולה לקחת על עצמי אבל הייתי רוצה שתתנו לי עצה מה אני יכולה לקחת כי אני ממש רוצה.איך אומרים כל עוד יש גל זה הזמן לקפוץ אני יותר קרובה מתמיד
תשובה: לשואלת היקרה וואו, מדהים לראות נערה בגילך עם ל כך הרבה רצון מטאורי ויתירה מכך רצון שהופך למעשה! זה דבר עצום ולא כל כך נפוץ, ללא מעט אנשים קל להדחיק או להתעצל-ואת קמה ועושה קמה ופעולת-זה אדיר בעיניי. אנו נמדדים בדרך שלנו, ככל שיש לנו יותר בחירות אנו גדלים יותר וניכר שאת רוצה לגדול!! אך עלינו לזכור, הגדילה חייבת להיות מאוזנת כדי שחלילה לא נדלק על שלבים. לפעמים קשה לנו לקבל מצב תהליכי-אנו רוצים עכשיו!!! הרצון הוא מצוין, הוא עצום!! ובעיקר, הוא לא בורח לשום מקום. הוא חלק מאתנו, אבל מה שכן הוא זקוק אבל לניתוב. עלינו לזכור כי אנו בתהליך-וכמו בכל תהליך, כדי שהוא יהיה הכי אמתי בשבילנו, עלינו ללכת פסיעה אחר פסיעה בסבלנות בהתבוננות בלשמוח בכל תחנה בכל מה שהגענו אליו עד כה בכל מה שכבר בידינו.!! וכמובן בתחזוק הקיים! בשמירה על ההישגיים עוד לפני שמתקדמים הלאה. נראה שאת מודעת לעצמך-את אומרת כי ישנם דברים שקשים לך יותר לקבל עכשיו וישנם תחומים שבאופן טבעי יותר מתיישבים על ליבך. ראי, ניכרת ההתחזקות שלך בנושאים שונים ונראה שבעיקר בתפילה-זה מדהים! היכולת שלך לפנות לקב"ה במישורים וזמנים שונים היא יפה ומכוונת למקום טהור באישיות שלך. לכן, לדעתי כדאי לתחזק למשל את התפילה בשמיעת שיעורים(במכון מאיר לא חסר) או בספרים "ה  שפתי תפתח" "ובמעמד השחר"- ברגע שאת שכבר קנית יתיישב בצורה חזקה יותר כך תוכלו להיות מספיק איתנה לבניית הקומה הבאה! ובכלל ככלל בהתעלות שאת מובילה באישיות שלך, חשוב שבכל סוגיה תשקיעי בפתיחת ספרים ושמיעת שיעורים זה יתייצב ויקבע אצלך מקום של ברזל. כמו כן אני חושב שאולי שווה לבדוק אופציה של ליווי או תמיכה של אדם שייתכן ונמצא בקרבתך. מן דמות כזו שממש תוכל להיות איתך גם ברגעי רצון גדולים וגם ברגעים של קושי. וכך יד ביד תוכלי להתקדם ללמוד ולצמוח. אז אם יש לך בראשך דמות כזו-מה טוב! (אם לא-אולי נוכל מהאתר לנסות לאתר למענך דמות כזו.) כמובן ברגע שאת חשה כי הגיע הזמן לקומה חדשה תוך התבוננות ומתוך נחת אל תהססי-תתחילי דווקא עם הדברים שמדברים אליך. הבאים יבואו מאליהם! לסיכום- תהליך דורש סבלנות-לא לקפוץ בבום-אם אדם קופץ רחוק מדי-הוא יכול גם ליפול. לנסות לאתר דמות מלווה! לברר וללמוד על המצוות והמעשים ובאופן כללי על "דרך החיים" אמונה וכן הלאה. אשריך על כל הרצון הענק הזה לשאיפה לטוב! מקווה שהייתי לעזר. ואם לא-תמיד hananb1081 gmail.com חנן.
שאלה: פרק שירה: צהרים טובים ושבוע טוב, אני לוקחת על עצמי בלי נדר לקרוא פרק שירה, כל יום את הפרק המכוון לאותו היום, וביום שבת את כולו. האם עליי לקרוא את ההקדמה שלפני ואת הבקשה שלאחר הקריאה כל יום ויום, או רק ביום שבת?
תשובה: אפשר כך ואפשר כך, העיקר להבין את הפסוקים ולהתרומם דרכם ביראת שמים
שאלה: תפילה קבועה: מה הרעיון באמירת חלקים בתפילה כגון תחנון שבהם אדם אומר כל יום אותו דבר בלי קשר להאם הוא צריך לומר אותו?
תשובה: לך אדם רגיל אוכל 3 ארוחות ביום והוא צריך אותם לבריאותו, בכל ארוחה חלקים חוזרים על עצמם וחלקים אחרים. כך יהודי צריך 3 תפילות ביום בהם חלק מהמרכיבים דומים והכוונה והמחשבה בהם שונה, וחלק מהמרכיבים שונים. דוד לוי
שאלה: דילמה: אני נשואה מזה 6 שנים ויש לי 3 ילדים קטנים בני 5, 2.5, 1, בשנים האחרונות ובייחוד בחודשים האחרונים אני נוכחת לגלות את הפערים שיש ביני לבין בעלי. אני מרגישה שישנם פערים משמעותיים בהשכלה בתחומי העניין המשותפים וכבר אין את החיבה והרצון להיות בקרבתו. חשבתי על גירושים ובכל זאת הוא הציע להשתפר ולנסות לשפר את הזוגיות. אני צריכה להתייעץ עם דמות נייטרלית. קשה לי נורא! המשפחה שלו מאוד משפיעה ושומרת טינה, היחסים לא טובים איתם בעקבות החלטה לעבור לעיר אחרת. פשוט ראיתי צדדים אצלו שגרמו לי להתרחק. לא טוב לי בזוגיות הזאת. מה אני עושה?
תשובה: לפעמים יש ירידות ועליות, יש ללכת לייעוץ זוגי ממטפלת יראת שמים מוסמכת. אינני יכול לסייע ללא הכרת המקרה לאשורו בהצלחה
שאלה: התמודדות עם רפורמים: לכבוד הרב בהיותי מתנדב בתנועה שמטרתה לקשר בין דתיים לחילונים שאלו אותי שאלה למה אנחנו הדתיים הלאומיים מתנגדים לרפורמים (נשות הכותל וכו.). אמרתי לו שאני אברר את העניין לכן אני חייב לשאול למה אנו מתנגדים לרפורמים? ואם נוצר ביני לבין אדם רפורמי ויכוח מה אני עושה?
תשובה: צפה בזה- ראוי לא להכנס לויכוח עימם לפני שהתמלאת בתורה וירא"ש,  הרחק מפתח ביתה.
שאלה: מותר לברך על שקיות תה בהבדלה?: האם מותר לברך "מיני בשמים" על שקיות תה בהבדלה? (אם לא אוהבים את הריח של הבשמים הרגילים?) מדובר על שקיות תה שרואים בהן את העלים כמו:
תשובה: בוודאי! מדוע לא? האשכנזים יברכו "בורא מיני בשמים, עדות המזרח- לפי הצמח שמכילה השקית: "בורא עשבי בשמים" או "בורא עצי בשמים".
שאלה: אמונה טפלה - נעליים בקשר:! אני בן 17. חברה שלי קנתה לי נעליים ליום ההולדת, ואנחנו עומדים כרגע על קצה קרחון. יכול להיות שזה קשור? אם לא אז מה יכול להיות הביא אותנו למקום הזה?
תשובה: ב"ה, קנית נעלים לא גורמת כלום. כל החשיבה המאגית הזו אין לה שום יסוד. דני ארגמן
שאלה: גילוח עם סכין: למה אסור להתגלח עם סכין?
תשובה: ב"ה, ה  אמר "לא תשחיתו פאת זקנכם" ספר ויקרא דני ארגמן
שאלה: טענתו של הכוזרי: הרב ו יש לי שתי שאלות. 1. בקשר למה שכתבת כאן "בשל הכרתנו כי ההוכחות השונות למעשה אינן תקפות לאור הפילוסופיה שאנו חיים בה היום." איפה אפשר לקרוא על הפילוסופיה שאנו חיים בה היום? 2.במאמרך בסוף הספר על שיר השירים אתה כותב בקצרה שתנועות ההחזרה בתשובה של היום לא מציגות טענות ענייניות כיוון שהם מנסים להוכיח את האלוקות,אני הבנתי את הרעיון שאתה מציג בקשר לעזיבת תרגום התורה לפילוספיה(רס"ג לדוג)וחזרה לחוויה, ולא הבנתי למה בדורות האחרונים יש חזרה לחוויה? סליחה אם אני מצטט אותך לא נכון,הספר לא לידי.
תשובה: א. כתבתי על כך מאמר ארוך בסיום ספרי "אחריך נרוצה" (אני מבין שנחשפת לזה) שהוא הצעת פירוש לשיר השירים. אם תנוח עליך הרוח   תוכל לקרוא את הכל שם. על הפילוסופיה הקיומית ושאלת ההוכחות לקיומו של הקב"ה נכתבו אין ספור מאמרים. ב. הסיבה לחזרה החוויה ( זו מילה לא מדויקת מספיק, אולם נשתמש בה לצורך התשובה) היא ההכרה שההתקשרות המהותית שלנו עם הסובב אותנו אינה נעשית דרך תהליך קוגניטיבי, אלא דרך אמת פנימית, המקבילה במובנים רבים לתהליך ההתאהבות. בשל כך, גם התקשרות בריבונו של עולם נעשית בדרך זו. אני חש שהדברים נכתבו מאוד בקיצור, ואם יש צורך בהרחבה   אשמח.
שאלה: השכבה: 1)האם ילד יכול להגיד קדיש על סבו אם כן מתי? 2)האם ילד יכול לעשות השכבה לאביו או לסבו?
תשובה: לך מיום בר המצווה אפשר - 1. אם הוריו אינם בחיים או אם הם מבקשים ממנו זאת. 2. מצווה! לומר קדיש בזמן המתאים. ככלל רצוי למעט בקדיש ובהשכבות אלא רק בזמן המתאים לכך לפרטים תתקשר אלי 098987548 דוד לוי
שאלה: תפילה בטיסה: אני ממריא באמצע הלילה לחו"ל ונוחת לאחר סוף זמן ק"ש ותפילה. מתי עלי להתפלל שחרית וכיצד?
תשובה: ב"ה, תתפלל במטוס כשיגיע זמן תפילה, זמן תפילת שחרים בהנץ החמה, אפשר להתחיל קודם לכן את פסוקי דזמרא, העיקר שתפילת עמידה תהיה אחרי הנץ החמה. אם אפשר להתפלל בעמידה ובכונה אז תעמוד, אבל אם אי אפשר להתכוון כראוי תתפלל בישיבה. דני ארגמן
שאלה: תחנון: מה אומרים בתחנון יחיד?
תשובה: בתפילות שחרית ומנחה של ימי חול רגילים אומרים לאחר חזרת הש"ץ את תפילת התחנון, המופיעה בסידורים. תפילה זו נאמרת גם ביחיד לאחר תפילת העמידה. ההבדל היחיד הוא שמנהג האשכנזים שאומרים את המזמור בנפילת אפיים (כשהראש מוטה על היד), ובמקום שאין בו ספר תורה נהגו לומר את המזמור ללא נפילת אפיים.
שאלה: כרטיס בלבבי - תרומת איברים: אשמח לדעת האם לחתום על כרטיס בלבבי? כרטיס לתרומת איברים על פי ההלכה. משה
תשובה: אין בעיה הלכתית בחתימה על כרטיס "בלבבי", ולהיפך - יש בכך אפשרות למצווה גדולה וחשובה של הצלת נפשות. לכן ראוי מאוד לחתום על הכרטיס. הרב חיים בורגנסקי (התשובה התקבלה מהרב חיים בורגנסקי) רבני ורבניות בית הלל עונים לשו"ת גם בפייסבוק -
שאלה: השתתפות בסיור מורים בשנת אבל: אני בשנת אבל רציתי לברר אם יש באפשרותי להשתתף בסיור מורים לירושלים הכולל השתתפות במסעדה (ללא מוסיקה) מראש.
תשובה: מהשמים תנוחמי לענ"ד אין שום בעיה. תעלי לירושלים, תספגי מקדושה, תחכימי מלימודיך ותשובי לתלמידי בידיעות חדשות ובכוחות מרועננים המקום ינחם אותך בתוך שאר אבלי ציון וירושלים דוד לוי 098987548
שאלה: וורט בשלושת השבועות: לרב האם מותר לעשות וורט בשלושת השבועות? יש בזה סימן רע עדיף לעשות מאמץ ע"מ להקדים או לאחר?
תשובה: מותר, ושיהיה בשעה טובה! הרב אליקים לבנון www.yelm.co.il
שאלה: תפילה קצרה ביחיד: ברצוני לדעת מה זה תפילה קצרה ביחיד? מה צריך להגיד?האם מותר לעשות תפילה קצרה-שמשמעותה זה ברכות השחר שמע ושמונה עשרה.
תשובה: הכוונה בביטוי תפילה קצרה, היא שבשמונה עשרה ניתן לומר את ברכת "הביננו" במקום כל אמצע התפילה (לאחר שלוש הברכות הראשונות, ולאחריה אומרים את שלוש הברכות האחרונות). עושים זאת רק כאשר מדובר בשעת הדחק ולא ניתן להשלים את התפילה במלואה. כאשר הזמן דוחק מאוד, ניתן להתפלל רק את ברכות השחר, קריאת שמע (עדיף בברכותיה), שמונה עשרה ועלינו לשבח. יש להדגיש שמדובר רק בתפילה של שעת הדחק. אריאל (המשיב אינו רב)
שאלה: דיני אבלות: אבא שלי נפטר לפני כ 3 חודשים. אחותי הרתה האם מותר לה לבקר את אביה במהלך השנה בבית הקברות?
תשובה: לכם. זה עניין של מנהגים. יש עדות שנהגו שאשה הרה לא תכנס לבית עלמין, אבל לא כל העדות, ובוודאי שאין איסור. אז אם אתם לא יודעים מה נוהגים במשפחה שלכם, והיא מעוניינת לבקר את ציונו של אבא- היא יכולה לעשות זאת.
שאלה: בנות: לרב הבן שלי בן 12 בערך ויש לו חבר שכל הזמן אוהב להתחבר ולדבר עם בנות החבר יודע שזה לא כל כך טוב אבל כנראה שהוא לא עומד בזה. הגיל הוא צעיר יחסית. אך הבן שלי מבקש עצה מרב מה לעשות בנושא.מה הוא יכול לחזק את חבר שלו ולעזור לו. מראש ויישר כח גדול
תשובה: ב"ה, הוא לא צריך לחזק את החבר שלו, אלא להיות חזק ולבחור בטוב ולא במה שחברים שלו רוצים. זו הזדמנות מצוינת לשוחח עם הבן להסביר ולהקנות לו את המסוגלות לבחור את הבחירות שלו גם במסגרת חברתית שרגילה לנורמות אחרות. זו עבודה שנמשכת שנים רבות גם אצל אנשים מבוגרים: כיצד אני שומר על עצמיותי ולא נסחף בזרם החברתי. הדברים מבוארים בספר מסילת ישרים בפרק ה  שעוסק במפסידי הזהירות. אפשר לעיין כאן: דני ארגמן בהצלחה
שאלה: כיסוי ראש של האמהות מתחת לחופה: אנחנו משפחה דתית ציונית. אני לא מכסה את השיער אלא בבית הכנסת. האם ישנה הלכה האומרת שיש חיוב לאמא של החתן כלה לכסות את השיער מתחת לחופה? אשמח לקבל פירוט בנושא.
תשובה: איני חושב שההלכה היא הכתובת אליה צריך לפנות. מקובל לכסות את הראש בעניינים שבקדושה. זו הסיבה שאת מכסה את ראשך בבית כנסת. כיוון שחופה היא עניינים שבקדושה, ואנו מקיימים שם מעמד הלכתי רוחני עמוק מאוד, ראוי לכסות את הראש במעמד זה, כחלק מכבודו וכבוד הנישואין. האם את יכולה ללכת בדרך זו?
שאלה: טהרה במשפחה חילונית: חברה חילונית מעוניינת להקפיד על טהרה, אין הסכמה מלאה מבן הזוג לעניין. מה הדברים החשובים ביותר שיקפידו עליהם בדיני הטהרה?
תשובה: שאלה מעין זו מחייבת הדרכה פרטית ו"תפורה" למשפחה המיוחדת הזו, כיוון שבכל מקרה מדובר על הדרכה אחרת. האם יש דרך לקבל הדרכה אישית? אם לא - אנא שובו ואכתוב הנחייה כללית.
שאלה: מנהגי אבלות:, כב הרב ה והברכה, לצערי הרב, אבי נפטר ביג בטבת האחרון, כך שאני בשנת אבל. לאחרונה, הוזמנתי לחתונה בגן אירועים, של חברי הטוב ביותר עוד מילדות, שהינו כמו אח יקר. מצד אחד אני רוצה לכבד את החבר הקרוב ולשמח אותו ביום חופתו, ומצד שני איני רוצה לפגוע בכבודו של אבי. האם מותר לי ללכת לחתונה? האם עלי לעזוב מיד לאחר החופה? כמובן שאחרי החופה צפויה להיות מוזיקה, שמחה וריקודים, כבכל חתונה. אודה לתשובתך.
תשובה: ראשית, תנוחם מן השמים. לעצם השאלה. נוהגים להקל על אבלים להשתתף בחופה של קרובים וידידים קרובים, אולם לא להישאר אחריה.
שאלה: סעודת מצוות בשלושים: אימי היקרה נפטרה ב-ב סיון תשע"ג, הלוויתה נערכה ב-ג בסיון. לפי החישוב יום השלושים יוצא ב-ב תמוז. האם אפשר לעשות את העלייה לקבר ואת סעודת המצווה ב-ב בתמוז? האם מותר שהסעודה תהיה ב-ב בתמוז בין תפילת מנחה וערבית או שזה ייחשב ביום ה-31? אשמח לתשובה מהירה.
תשובה: את העלייה לקבר עושים ביום שלושים. אין מניעה לעשות זאת בב  בתמוז. את הסעודה אפשר לאכול גם בשעות הערב, אפילו אם זה לאחר השקיעה. אריאל (המשיב אינו רב)
שאלה: סוכריות: בשרשרת סוכריות (5 סוכריות שהעטיפות שלהם מחוברות) יש הכשר מנשסטר איגוד הרבנים על 4 עטיפות ועל האמצעית אין.וכן יש על האמצעית כיתוב שונה באנגלית מכל השאר(על העטיפה בלי ההכשר יש ברקוד) אפשר לאכול?
תשובה: מצ"ב כתובת המייל של איגוד הרבנים. תפנה אליהם ישירות ותתאר להם בדיוק את המציאות.
שאלה: כיבוד הורים ודת: כבוד הרב יש לי קרובה שהחלה בתהליך של חזרה בתשובה. היא התחילה ללמוד אצל הרבנית. בשכונת. בירושלים. מאז שהיא שם היא כבר עוברת כל גבול והכל לדבריה- בשם הרבנית. הקרובה היא קטינה בת 16.5. למשפחה אין התנגדות לתהליך של החזרה בתשובה אך הנושא מתחיל לעבור כל גבול. הרבנית טוענת שאין עניין בבגרויות ובשנת שירות לאומי מאחר ואין זה מועיל לעולם הבא. הבחורה לא מכבדת את הוריה כלל- ואני מדגישה להורים אין התנגדות לחזרה בתשובה ושמירת מצוות אבל הם חושבים כבר שמדובר בכת. כאשר דיברנו עם הילדה והסברנו לה שיש דברים שזה כיבוד הורים היא אמרה שקודם כבוד התורה ומה שהרבנית אומרת אח"כ כולם. אבקש את דעתך בנושא, אין למי לפנות ואין איך לדעת מה קורה שם בתוך השיעורים באמת. אבקש להוסיף כי אני בחורה מבית דתי למדתי באולפנא שירתתי בשירות לאומי כך שאין אני מפחדת מעצם חזרה בתשובה של אותה בחורה. על העזרה.
תשובה: ב"ה, מה שצריך לעשות זה לנסות לרכוש את אמונה של הבחורה, וליצור ערץ שיחה אפקטיבי איתה. אם באים בצורה בקורתית כלפי ההתנהגות שלה וכלפי הרבנית שלה חושבני שזה לא יצלח, צריך להבין את הצורך שלה בהתחזקות הזו לתת לזה מקום והבנה על אף הסייגים החריפים שקיימים בתופעה זו, אם תצליחי ליצור קשר של שיחה טובה איתה תוכלי לאט לאט לחזק אותה בדברים החיוביים ולמעט בסיגים המלוים את התהליך שלה. דני ארגמן
שאלה: הרדמת כלב: לכבוד הרב יש לי שאלה מאוד קשה ואשמח לקבל הדרכה. בגיל 13 הבאתי כלב מסוג בוקסר וטיפלתי בו באופן מסור ביותר, וההורים שילמו על הכול.כיום אני ואחיי לא מסוגלים לטפל בו(צבא, ישיבה, מעבר בית)וההורים לא מסגולים לעמוד בנטל,ואפילו מים ואוכל מחליפים רק בערב. כמו כן הכלב כבר מבוגר(10-12)ויש לו הרבה ליקויים גופניים ולהורים אין כסף לטפל בהם, למשל הכי בולט זה ריקבון שיניים שעושה ריח ממש מסריח וגורם לנו להיגעל ממנו, סירחון בגוף שלא מאפשר ללטף אותו ולתת לו צומת לב נדרשת, פרעושים, קרציות ובעיות עור כך שהוא כל היום סובל מגירודים ואוכל את עצמו וכולי לכן אני פונה לרב לעצה, למסור אותו יגרום לו צער כ"כ גדול ואני מאמין שימות מזה, כמו כן רוב הסיכויים שלא ירצו לאמץ כלב בגילו ומצבו. האם המתת חסד הוא הפתרון הראוי? מצטער על השאלה הארוכה, פשוט היא מאוד קשה לי ורציתי לפרט, מראש.
תשובה: אני מבין את הצער שלך. אם ניסיתם למצוא מאמץ והדבר לא עלה בידכם במהירות, אזי מותר לעשות המתת חסד לכלב במצב כזה. המקום ימלא חסרונך
שאלה: חופה בטרם רישום ברבנות: אני חי עם בת זוגתי מזה 12 שנה, שנינו גרושים ובעלי משפחות, עתה אני מעוניין להינשא לה, זאת אני רוצה לעשות בהפתעה גמורה, לשם כך ברצוני לבצע חופה, ורק לאחר מכן להירשם ברבנות, האם ומה ניתן לעשות בנושא.
תשובה: ב"ה לא ניתן לערוך קטס של חופה וקדושין כשרים על פי ההלכה ללא הרשמה לנישואין לפני כן. אבל כדאי לך לסמוך על היצריות שלך ולארגן "הצעת נישואין " הולמת ומיד אח"כ לסור למשרדי הרבנות ולהרשם לנישואין. לקבוע מועד לחתונה. כדאי לך לתת לעצמיכם את היכולת להתרגש ולהתכוננן. ההכנה וההתרגשות היא חלק מתהליך הנישואין. מזל טוב,
שאלה: שם לקייטנה: אנחנו רוצים לקרוא לקייטנה בחופש בשם "אל ישראל", במשמעות של חיבור לארץ ישראל. שאלתי היא: האם יש בעיה לקרוא בקייטנה בשם זה ("אל ישראל"), וכן האם יש בעיה לכתוב שם זה על חולצות ולהיכנס איתם לשירותים? ו
תשובה: בפשטות נראה שאין בעיה לקרוא כך לקיטנה, השם  אל  אינו שם שמים כאן אלא כיוון. אולם לא כולם יתכוונו כך וחלק יבינו שמדובר על שם השם, ולכן יש להמנע מלהכנס עם השם הזה לשירותים ולעשות איתו מורל, ומכאן שעדיף להחליף את שם הקיטנה לשם אחר, אולי ישורון וכד. בהצלחה
שאלה: חלבי-בשרי : רציתי לדעת לגבי: 1) סכינים חדים 2) כלי ששת (לבישול) מפלסטיק האם ניתן, ואם כן- כיצד, להמיר את השימוש בהם מחלבי לבשרי ולהפך? כמו"כ האם יש הבדל אם הופכים מחלבי לבשרי או מבשרי לחלבי? אגב, אני אשכנזיה מראש ורק טוב
תשובה: נחלקו בזה המג"א וערוה"ש. למעשה בשעת הצורך מותר להכשיר ע"י הגעלה דהיינו לשים את הכלים במים רותחים מבעבעים עם מעט סבון. אין הבדל בין חלבי לבשרי ולהיפך. אך אם אפשר להסתדר בלי הכשרה זו, יש להמנע מלהפוך כלי מבשרי לחלבי ולהיפך. ורק כשמכשירים כבר לפסח אפשר להפוך. ומנהג הספרדים להקל תמיד בזה.
שאלה: נשות הכותל  : כאשר אני (או כל אחד אחר) נמצא ברחבת הכותל, ושם נמצאות נשות הכותל, בלבוש לא צנוע עם טלית ותפילין, ומשחקות עם ספרי תורה, ועושות חילול ה, האם עלי למנוע זאת בירי על הנפשות הרלוונטיות, במידה ולא ניתן למנוע זאת בדרך אחרת?
תשובה: עליך לעשות תשובה על ההוא אמינא להרוג אדם, ובייחוד להכריע כך מחלוקת. כך אינה דרכה של תורה, אלא בשיחה ובמחלוקת נוקבת ללא אלימות בצידה. שאלות מעין אלו נועדו מסתמא להצית אש בקרב המחנה שלנו, ולא מגיעות ממקום של לב טהור ובקשת ד, ואני תמהה מי עומד מאחוריהן ומבקש לדמם את המחלוקת על זהותה היהודית של המדינה היקרה שלנו. לפיכך התלבטתי אם להתיחס לשאלתך כל עיקר, אך כיוון שאולי יש אדם במקום כלשהו שאכן יש לו הוא אמינא להרוג אדם אחר, ואולי אכן שאלת בכנות, לפיכך החלטתי לענות לשאלתך, תוך הדגשה שהיא איננה לגיטימית. רק בי"ד מוסמך יכול להורות על מיתת אדם מישראל, ובימינו הדבר לא קיים עדיין עד שיחזור חושן המשפט למקומו בלשכת הגזית או לפחות בסנהדרין קטנה של כג. ועוד, שעיקר הכרעת הרפורמה אינה באלימות אלא בחיזוק האלטרנטיבה של נאמני התורה הקד, והתרחקות מהם ומהמונם, והרשעה כעשן תכלה כשיגבר אור תושב"ע באומה. לכן אין לנהוג כפי שהצעת, ואת המרץ שלך והרצון לתקן את המציאות תפנה ללימוד תורה ולחינוך הדור הבא לקדושה והשפעה באהבה. מגמת האומה הפנימית היא כלפי מעלה, חוזרת לאלהיה בתודעתה, ובכך דורנו שונה מדור המתיוונים ששם המגמה היתה להיפך לקראת גלות וגם ההדרכה המעשית היתה שונה בשל כך. כאמור לעיל, עליך לעשות תשובה על הרצון לכער את המחלוקת הערכית בישראל, ואם אכן היתה לך הו"א לרצוח, עליך לעשות מהפך בחייך לעדינות החיים והפסקת האלימות. על כל פנים, כיוון שיתכן שאתה מתכוון לדבריך, פניתי עתה למשטרת ישראל לבדוק את הנושא ולאתר אותך לעצירתך מבעוד מועד. הרבה בריאות
שאלה: תפילה באוטובוס: 1.האם יש בעיה בתפילה באוטובוס, כאשר רוב הסיכויים מורים על כך שאחוז גדול מנוסעי האוטובוס ישנים? (להתפלל במקום שאדם ישן בו) 2. האם יש בעיה עם כלאיים של גפן וירק ביחד? 3. אם אמרתי תפילת הדרך בבוקר, ובערב אני עדיין נוסע אני צריך לשוב ולהגיד גם בערב? (שכן הערב זהו תחילתו של יום חדש)
תשובה: 1. אין בעיה להתפלל וגם להגיד תפילת הדרך במקום שיש אנשים ישנים (כמובן בתנאי שאומרים בשקט כדי לא להעיר את הישנים.). 2. אסור, אלא אם כן יש גדר באמצע או שמרחיק 6 טפחים מגפן יחידית וארבע אמות מכרם. 3. לא צריך. לעניין זה הבוקר הוא הקובע (כיוון שהדרך ליסוע ביום ולעצור בלילה ולהתחיל נסיעה חדשה שוב בבוקר).
שאלה: בחירת שם לילד: האם ישנה באעיה לקרוא לבני בשם שני הדומה מאוד לשמה של אמי, הסבתא של הרך הנולד? כך למשל לשם הדוגמא, אם לאמי קוראים דנה, האם אוכל לקרוא לבני דן?
תשובה: לא, אין בעיה
שאלה: עבודה בשבת: האם מותר לעבוד במלצרות בקייטרינג בשבת?,כמו"כ יש לציין כי אם לא אעבוד יכול להיות וייוצרו בעיות כשרות שייכנס חילוני במקומי ויעבוד.
תשובה: מותר לעבוד בשבת, ולקבל על כך ת ובלבד שהעבודה תכלול גם עבודה לפני או אחרי השבת, והשכר ישולם על כל העבודה (חול ושבת) יחד, כך שלא ישולם שכר על העבודה בשבת בנפרד.
שאלה: מעשר כספים לאחר מס: קבלתי הכנסה של 1,180 ש"ח. 180 ש"ח אני מעביר למע"מ, וכ- 50 למס הכנסה. האם נכון לחשב, לעניין מעשר כספים, את ההכנסה כ- 500 ש"ח? או במילים אחרות: האם נכון לחשב את מעשר הכספים על ההכנסה הפנויה לאחר מס?
תשובה: יש להפריש בחישוב מהנטו
שאלה: פגם הברית: לרב יצא לי לקרוא כאן באתר על צעירים שמגיעים לגילאי 14 ומוציאים זרעים לבטלה האם דבר כזה יכול לקרות לי (אני עוד חודש בן 14) לדוגמה אם יש לי אינטרנט פתוח בבית ואיך אני יכול להימנע מזה?
תשובה: היצר הבריא באדם מתעורר בגילאים אלה, ולכן יש לשמור על העיניים ולגלוש באינטרנט עם חסימה. את היצר תשמור לנישואין בקדושה ובטהרה. בהצלחה
שאלה: חנוכת בית ב-3 השבועות: אשתי ואני רכשנו בשע"ט דירה וכבר עברנו אליה. מסיבות משפחתיות אנו מעוניינים להמתין עד להגעת המשפחה מחו"ל אך אז כבר התחילו שלושת השבועות (אך לא תשעת הימים). האם ניתן לערוך ערב ובו כיבוד קל, ללא מוזיקה, עם מס דברי תורה? יותר התאספות של חברים ומשפחה מאשר סעודת שמחה. גיא
תשובה: מותר עד ראש חודש
שאלה: פרד"ס: כבוד הרב, ידוע לי שישנם ארבעה רבדים של לימוד התורה- הפרד"ס: פשט, רמז, דרש וסוד. ידוע לי גם שעל כל רבד נכתבו ספרים חוץ מעל רובד הרמז. נכתבו פירושים על הפשט, מדרשים על הדרש, ספרי קבלה על הסוד אך הרמז לא היה שם. האם ידוע לך ספר שבו ניתן ללמוד את הרובד של הרמז של התורה? יום טוב.
תשובה: אמנם מעטים כתבו על רובד הרמז שבתורה, אבל יש לנו את ספר "בעל הטורים" שמביא רמזים רבים על התורה, וכן מפורזים בדברי ח פעמים רבות ענייני גימטראות, חילופי אותיות ושאר רמזים. בדורנו התפתח מאוד העיסוק בתורת הרמז, ונכתבו ספרים רבים בענייני דילוגי אותיות ועוד רמזים. יש את הספרים של הרב שמואל יניב שליט"א שמתעסק בזה, וכמובן את ספרי הרב גינצבורג שליט"א שהוא ראש המתעסקים בזה.
שאלה: בשר וחלב: רציתי לאכול קציצת בשר התחלתי ללעוס אותה אך היא לא התבשלה היטב ולכן הוצאתי אותה מהפה שלי ועדיין לא בלעתי משהו האם אני בשרי? ועוד שאלה, אם אני וחבר אוכלים כרגע שני דבר שונים לדוגמא הוא שניצלים ואני חביתה ויש סלט חומוס ונפל לו שניצל אחד לסלט החומוס ולאחר מכן אכלתי גם מהסלט חומוס האם אני בשרי? (ואם כן בשרי לחכות שש שעות או רק בחזקה ולחכות פחות מהזמן הזה)?
תשובה: וברכת ד  אם פלטת מיד אפשר לצחצח שיניים היטב היטב ולשטוף את הפה ואינך בשרי. במקרה השני אתה בשרי אלא א"כ זה תערובת ואז יש ביטול בששים. בברכת התורה והארץ יהודה הלוי עמיחי מכון התורה והארץ
שאלה: דין מלכות: האם ניתן לומר שכללים וחוקים שקבע ארגון לעובדיו הם בבחינת "דינא דמלכותא דינא" במידה והם לא סותרים את ההלכה והחוק?
תשובה: וברכת ד  זה לא דינא דמלכותא, אלא זה כללים שפועלים קבלו עליהם, שאם זה נעשה ביושר אי אפשר לשנות. ויכולים אפילו לקנוס על כך. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: חציצה?: שאלתי היא כזו מה עושים במצב שאשה אחרי ניתוח פלסטי וצריכה להחיות עם פלסטרים בהוראת המנתח ואוטוטו צריכה לטבול. האם אין זה חציצה? מה עושים? ואשמח לתשובה בדחיפות.
תשובה: מכיוון שהם מיועדים להורדה בקרוב מאד, אזי הם חוצצים ולפיכך יש להמתין עד הורדתם בידי הרופא, או לחלופין לשאול את הרופא שמא הרטבה אחת שמייבשים מיד אינה כה מזיקה כבר עכשיו.